<classify> Diamond ambaye kwa sasa anawika kwa muziki wake ndani na nje ya Tanzania na kujizolea mashabiki lukuki wa muziki wake, ameingia makubaliano hayo ya kuwa balozi kwa mwaka mmoja.Akizungumza wakati wa kumtangaza Diamond kuwa Balozi wa Vodacom, Mkurugenzi Mkuu wa Vodacom Tanzania, Ian Ferrao alisema hii ni mara ya kwanza kwa kampuni yake kuingia mkataba wa aina hiyo na kumfanya mwanamuziki huyo anayekubalika ndani na nje ya mipaka ya Tanzania kuwa balozi wake.Kama mjuavyo msanii huyu amekuwa ni mtu mashuhuri na ambaye anafanya vizuri katika tasnia ya burani nchini na barani Afrika, hivyo tumeamua kuingia makubaliano naye ya kuwa balozi wetu na tunaamini jamii itafurahia na kufaidika naye, alisema Ferrao.Ferrao alisema watakuwa wakimtumia Diamond katika shughuli zao na kampeni zao mbalimbali na kuanzia tayari ameanza kushiriki katika kampeni ya Ongea Bure Deilee iliyozinduliwa jana ambapo anashiriki yeye, mama yake mzazi, mwanawe Tiffa pamoja na mzazi mweziwe Zarina Hassan Zari.Akizungumza na waandishi wa habari msanii huyo aliyefuatana na mpenzi wake, Zarina Hassan Zari alisema kuwa amefurahi sana kupata fursa hiyo ya kuwa Balozi wa Heshima wa Vodacom na anaahidi kuifanya vyema kazi hiyo.Leo ni siku ya pekee sana kwangu na kwa mashabiki wangu kwani nimekuwa mteja wa Vodacom kwa muda mrefu na leo hii kuteuliwa kuwa Balozi wa kampuni hii ni jambo jema na la kutia moyo sana, alisema Diamond.Aidha Diamond alisema kuwa katika kipindi cha mwaka mmoja Ubalozi wake atakuwa akishiriki katika shughuli mbalimbali za kijamii, na atakuwa akisaidia jamii katika masuala mbalimbali ya kijamii.  <topic>: MICHEZO 